b'\n_START_ARTICLE_\nVolkswagen Passat\n_START_SECTION_\nModelhistorie\n_START_PARAGRAPH_\nDen oprindelige version (B1) var baseret p\xc3\xa5 den i efter\xc3\xa5ret 1972 introducerede Audi 80 og kom p\xc3\xa5 markedet i for\xc3\xa5ret 1973 som combi coup\xc3\xa9. I starten af 1974 fulgte stationcarversionen kaldet Variant._NEWLINE_Med de frem til i dag otte Passat-generationer er bilen vokset ved hvert generationsskifte, den aktuelle Passat (B8) er med en l\xc3\xa6ngde p\xc3\xa5 4,78 m og en bredde p\xc3\xa5 1,83 m betydeligt st\xc3\xb8rre end den f\xc3\xb8rste model (l\xc3\xa6ngde 4,20 m, bredde 1,60 m). Frem til april 2007 blev der bygget mere end 15 millioner eksemplarer af Volkswagen Passat, Volkswagen Dasher og den besl\xc3\xa6gtede Volkswagen Santana. Dermed ligger Passat p\xc3\xa5 niendepladsen over verdens mest byggede biler._NEWLINE_I midten af 2008 kom der med Passat CC en fired\xc3\xb8rs coup\xc3\xa9udgave p\xc3\xa5 markedet._NEWLINE_I dag omfatter modelprogrammet Limousine (sedan) og stationcarversionen Variant, hvor sidstn\xc3\xa6vnte er betydeligt mere efterspurgt (salgsandel over 70%). I 2004 var Volkswagen Passat Tysklands mest solgte firma- og tjenestebil. 86,1% af alle nyindregistreringer i Tyskland var i \xc3\xa5r 2011 erhvervsm\xc3\xa6ssige. I 2006 blev der tilsammen nyindregistreret 124.611 biler._NEWLINE_P\xc3\xa5 Detroit Motor Show blev der i januar 2011 introduceret en st\xc3\xb8rre version til USA.\n_START_SECTION_\nBem\xc3\xa6rkelsesv\xc3\xa6rdigt\n_START_PARAGRAPH_\nI Passat er motorens placering flere gange blevet \xc3\xa6ndret. Frem til byggeserie B2 havde Passat langsliggende motorer, s\xc3\xa5 de fra Audi 80/90 (type 81/85) kendte, til langsliggende indbygning beregnede femcylindrede r\xc3\xa6kkemotorer kunne benyttes. Med byggeserie B3/B4 gik man over til tv\xc3\xa6rliggende motorer, s\xc3\xa5 topmodellen var udstyret med den til tv\xc3\xa6rliggende montering beregnede VR6-motor. Med modelskiftet til B5 gik man tilbage til langsliggende motorer, s\xc3\xa5 Audis V6-motor kunne installeres. Ogs\xc3\xa5 en W8-version med ottecylindret motor var p\xc3\xa5 programmet. Ved skiftet til byggeserie B6 gik man igen tilbage til tv\xc3\xa6rliggende motorer, s\xc3\xa5 den aktuelle VR6-motor da blev topmotor.\n_START_SECTION_\nNavn\n_START_PARAGRAPH_\nOprindeligt opstod Passat som EA (Entwicklungsauftrag = udviklingsopgave) 400 og skulle p\xc3\xa5 markedet som "type 511". Da man p\xc3\xa5 Volkswagen-fabrikken besluttede at benytte navne i stedet for numre, var det overfl\xc3\xb8digt at t\xc3\xa6nke p\xc3\xa5 typenummeret. Modelseriens navn er i EU hentet fra den \xc3\xb8stlige Passat-vind, som ved \xc3\x86kvator som f\xc3\xb8lge af sin best\xc3\xa5en siden Columbus og den tidlige nutid har haft betydning for b\xc3\xa5de s\xc3\xb8- og flyvefart. Med modelnavnene Scirocco, Jetta, Santana og Bora fortsatte Volkswagen denne form for navngivning.\n_START_SECTION_\nProduktionssteder\n_START_PARAGRAPH_\nMellem 1974 og 1977 blev Passat bygget p\xc3\xa5 Volkswagen-fabrikken i Wolfsburg. Siden 1976 bygges Passat i Tyskland p\xc3\xa5 Volkswagen-fabrikken i Emden, hvor Passat CC hhv. CC ogs\xc3\xa5 blevet bygget siden sin introduktion.'